2η Στρατιά (Τουρκία)

Η 2η Στρατιά (τουρκικά: 2. Ordu) αποτελεί μία από τις τέσσερις στρατιές του τουρκικού στρατού. Η έδρα της διοίκησης της 2ης Στρατιάς (2′inci Ordu Komutanlığı) βρίσκεται στη Μαλάτεια. Προστατεύει την Ανατολία και περιφρουρεί τα σύνορα με τη Συρία, το Ιράκ και το Ιράν.

Η 2η Στρατιά, το 2012, διέθετε το δεύτερο μεγαλύτερο αριθμό στρατευμάτων, μετά την 1η Στρατιά της Κωνσταντινούπολης, με περίπου 100.000 στρατιώτες.TSK düğmeye bastı via Claire Berlinski, Turkish Armed Forces Press the Button: 100,000 troops put on standby, army units moving toward Syrian border , Gatestone Institute, July 30, 2012 at 1:35 pm

 Ιστορία 
Τον Ιούνιο του 1941, υπήρξε αναδιοργάνωση του σχηματισμού της 2ης Στρατιάς, με διοικητή τον Αμπντουραχμάν Ναφίζ Γκιουρμάν.Mete Tunçay, "İkinci Dünya Savaşı'nın Başlarında (1939-1941) Türk Ordusu", Tarih ve Toplum, S. 35, Kasım 1986, p. 41. Κατά την εισβολή της Τουρκίας στη βόρεια Κύπρο το 1974, τμήμα του σχηματισμού της στρατιάς τέθηκε υπό τις διαταγές του 6ου Σώματος Στρατού. Το συγκεκριμένο τμήμα περιλάμβανε την Ειδική Δύναμη Τσακμάκ, μια μονάδα επιπέδου ταξιαρχίας που θα αποβιβαζόταν από τη θάλασσα, την ταξιαρχία ειδικών δυνάμεων, την ταξιαρχία αλεξιπτωτιστών, την 39η Μεραρχία Πεζικού, την 28η Μηχανοκίνητη Μεραρχία Πεζικού και στοιχεία της 5ης Τεθωρακισμένης Ταξιαρχίας και της Χωροφυλακής. Περίπου 6.000 τουρκοκύπριοι μαχητές βρίσκονταν στο εσωτερικό του θύλακα Γκιονιελί.Απόφαση - Απόβαση, Μεχμέτ Αλί Μπιράντ, Εκδόσεις Ιωάννης Φλώρος, Αθήνα 1984, σελ. 52 (ελληνική μετάφραση από το αυθεντικό: "30 sicak gün", Birand Mehmet Ali, Millyet, Istanbul 1976)

 Διάρθρωση 
Η επιχειρησιακή διάρθρωση της 2ης Στρατιάς είναι η εξής:

 2η Στρατιά, με έδρα τη Μαλάτεια
 4ο Σώμα Στρατού, με έδρα την Άγκυρα
 6ο Σώμα Στρατού, με έδρα τα Άδανα
 7ο Σώμα Στρατού, με έδρα το Ντιγιαρμπακίρ

 Παραπομπές 

 Εξωτερικοί σύνδεσμοι 
 2η Στρατιά  στη σελίδα της Αρχηγίας του Τουρκικού Στρατού

Κατηγορία:Τουρκικός Στρατός Ξηράς
Κατηγορία:Στρατιωτικοί σχηματισμοί της Τουρκίας